Burjassot posa l’accent en previndre la proliferació del mosquit tigre
2025-07-24

De manera constant i periòdica, l’Ajuntament de Burjassot, des de l’àrea de Serveis Municipals, dirigida per Manuel Pérez Menero, realitza diferents tractaments contra la proliferació del mosquit tigre.

Així mateix, el Consistori recorda que la col·laboració ciutadana perquè el mosquit tigre no s’expandisca és també fonamental. En els seus domicilis també poden dur a terme accions molt senzilles que eviten les acumulacions d’aigua, eliminant així, d’arrel, els possibles focus de cria del mosquit.

Per a eliminar possibles focus de cria, es recomana cobrir, buidar o canviar amb freqüència els recipients o reservoris d’aigua domèstics; revisar periòdicament els desguassos i canalons, mantenint-los nets i sense obstruccions i buidar objectes que acumulen aigua després de les pluges. Aquestes i altres accions preventives que es poden consultar en el fullet elaborat per la Generalitat Valenciana.

En el fullet també es donen pautes per a actuar en el cas de patir la picada d’aquest tipus de mosquit.